.43 



mayor avantaja ay entre ellos que entrc los otros falcones 

 que fagan otra caca. Et dize Don iohan que commo quier 

 que esto paresce muy estrafio e muy graue de fazer que 

 para buen falconero non es graue ante es muy ligero de 

 fazer. Et dize que desta caca se quiere el alabar que 5 

 tiene sin duda que abiendo falcon ligero e comedor e 

 aviendo vagar para lo fazer que en menos de dos meses 

 fara atal falcon matar grua tan alta commo anda la garca 

 quando lanca el falcon ela matara sin ayuda de otro falcon 

 nin de can. Et dize que ya lo fizo el muchas vezes Et 10 

 avn dize que fizo avn falcon bahari torcuelo que dizian 

 picardit matar grua por su cabo, Et desque fue fecho 

 quelo dio al Rey Don ferrando. Otrosi dize que fizo dos 

 esmerejones que acorriessen enpenolauan enla grua Et cada 

 que la grua muria fallauan aellos enella assi commo alos 15 

 otros falcones, Et tiene sinon por quelos perdio vna vez 

 quelos larujo a vna guadamiz enel campo de xorquera e 

 se fueren perder conella en guisa quelos nunca fallo, cuyda 

 que por ventura fisiera tal cosa que fuera marabilla de dezir. 

 Pero non lo quiere el aqui nonbrar por que non lo tengan 20 

 por muy chufador; ca esta es vna cosa que aponen mucho 

 alos cacadores. Pero dize Don iohan que en todo quanto 

 a dicho fasta aqui que en buena verdat non a dicho chufa 

 ninguna. Otrosi dize que todo quanto sabe desta caca 

 delas gruas que todo lo mas elo mejor aprendio de Don 25 

 Remon durche que fue el omne que el nunca vio que mas 

 sopiesse de caca de grua Et adelante dira como solia cacar 

 las gruas en castiella ante que Don Remon durche viniesse, 

 Et como mostro a Don iohan fazer enla guisa que agora 

 vsa don iohan cacar las gruas. Et dize don [210] iohan 30 



